GiliGold/VAD_KnessetCorpus huggingface dataset:
מרב מיכאלי: לא הותקנו תקנות ולא פורסם הדבר לציבור ובינתיים פקע תוקף הוראת השעה, ככה שהוראת השעה לא הגשימה את תכליתה ועכשיו אנחנו במצב שהחוק כבר פקע לפני חודש, הוראת השעה, תם תוקפה לפני חודש.
מרב מיכאלי: אנחנו מקבלות פניות ציבור מנשים וגברים שנקבע להם מועד לדיון ובעצם מבחינה חוקית היום אין להם זכות, אבל יש הסכמה של הממשלה להאריך את תוקף הוראת השעה בגלל ההבנה שהדבר הזה לא יצא לפועל.
מרב מיכאלי: כרגע אין הסכמה שזה יעלה במליאה, בין השאר כי - - -
<נעה בן שבת: אני לא יכולה להתחייב.
<נעה בן שבת: קצת קשה לנו גם מבחינת סדר ההנחות.
<נעה בן שבת: נותנים קדימות להצעות חוק לקריאה שנייה ושלישית.
מירב בן ארי: אבל זו הכנה לקריאה שלישית.
מרב מיכאלי: לא, זה לראשונה.
מירב בן ארי: אז מה שהקראתי זה לטרומית?
מירב בן ארי: אה, חבל.
מרב מיכאלי: זאת הכנה לראשונה.
מרב מיכאלי: א', גבירתי, יש חשיבות אדירה גם אם זה יעבור רק ראשונה - - -
מירב בן ארי: כן, תהיה רציפות.
מרב מיכאלי: גם תהיה רציפות אבל גם תהיה הצהרת כוונות כלפי בתי המשפט, ואני חושבת שחשוב שייאמר כאן על ידי הממשלה לפרוטוקול, כלפי המערכת המשפטית, לקחת את זה בחשבון כשהם יבואו לדון בדברים האלה שיעמדו לפניהם, אבל אין ספק שהצהרה של הכנסת לפחות להעביר את זה קריאה ראשונה.
מרב מיכאלי: את מבינה את התסכול שלי?
מירב בן ארי: כן, כן, בגלל זה ישר שאלתי את - - -
מרב מיכאלי: התסכול שלי מזה שלא העבירו את ההצעה.
מירב בן ארי: טוב, בואו נתקדם.
מרב מיכאלי: יש פה שיחות מקדימות שלנו עם האוצר.
מרב מיכאלי: ביקשו שני תיקונים שהם בעצם התאמות, הייתי אומרת, על מנת לדייק, אבל אין בינינו - - -
מירב בן ארי: אז בואו נשמע רגע את משרד האוצר.
<אריאל פרץ: אריאל פרץ מהלשכה המשפטית באוצר.
<אריאל פרץ: בעצם אנחנו ביקשנו להוסיף או לחדד שני עניינים, הראשון בנוסח שאנחנו רואים מולנו בסעיף 1 פסקה 1.
<אריאל פרץ: כרגע הנוסח בחוק הוא שאחד התנאים הם שהחוסך לא נפטר לפני יום התחילה.
<אריאל פרץ: יום התחילה של החוק זה ב-2015.
<אריאל פרץ: אנחנו מבחינתנו רוצים לחדד שאם מאריכים את תוקף החוק כרגע, בעוד שנה, אז החוסך חייב להיות בחיים במועד הגשת הבקשה.
מרב מיכאלי: עוד פעם.
מרב מיכאלי: סליחה, אדוני, אני מתנצלת, לא יכולתי להקשיב מפאת הסחות דעת.
מרב מיכאלי: אנא חזור.
<אריאל פרץ: אני אחזור.
<אריאל פרץ: מבחינתנו בסעיף 30(ב)(2)(ד), אחד התנאים שמופיעים לאפשר את הארכת החוק הוא שהחוסך לא נפטר לפני יום התחילה.
<אריאל פרץ: כרגע זה יוצר איזושהי בעיה מכיוון שמבחינתנו יום הפטירה של החוסך זה המועד של האירוע הביטוחי.
<אריאל פרץ: אם נשווה לתאונה ברכב, שהתאונה היא מועד האירוע, ולא יאפשרו לך לקנות ביטוח אחרי האירוע הזה.
<אריאל פרץ: ביטוח קונים לפני.
<אריאל פרץ: ככל שיקרה אירוע, אתה תשופה על זה.
<אריאל פרץ: זה המצב כאן, לכן אנחנו מבקשים לשנות שהחוסך לא נפטר לפני יום הגשת הבקשה ולא יום התחילה שהוא ב-2015.
<נעה בן שבת: כמובן זה מחמיר את הדרישה.
מרב מיכאלי: כן, זה לא פייר.
<נעה בן שבת: הדרישה מראש הניחה שיהיו שנתיים שבהם אפשר יהיה לרשום את פסק הדין, אבל בכל זאת דרשו שהחוסך לא נפטר לפני יום התחילה.
<נעה בן שבת: הניחו שיש פער של שנתיים ובכל זאת אפשרו לרשום.
<נעה בן שבת: אתם אומרים, עכשיו אנחנו מתנים את ההארכה הנוספת בזה שאנחנו דורשים שהוא לא נפטר קודם לכן.
מרב מיכאלי: אתם לקחתם את השנתיים האלה שנתתם, אז אתם צריכים להשאיר אותם.
<אריאל פרץ: בתחילה נתנו אפשרות של שנה להתארגנות.
<אריאל פרץ: אחרי זה, זה הוארך לשלוש שנים ועכשיו זה מוארך לארבע שנים.
מרב מיכאלי: אבל זה לא באמת מוארך, זה בדיוק העניין, כי זה עוד לא קרה.
<אריאל פרץ: כל המטרה פה היא לאפשר לאנשים שלא הספיקו, להגיש.
מרב מיכאלי: אנשים לא הספיקו בגללכם, לא בגללם.
מרב מיכאלי: זו לא הארכה אמיתית, זו פיקציה.
מרב מיכאלי: מבחינה טכנית אנחנו עושות הארכה.
מרב מיכאלי: מבחינה מהותית אנחנו לראשונה מאפשרות את זה, כי לא היו תקנות שאפשרו את ההגשה.
<אריאל פרץ: אז גם זה לא מדויק.
<אריאל פרץ: יש תקנות כבר.
מרב מיכאלי: עכשיו יש, אבל לא היו.
<נעה בן שבת: תקנות שירות המדינה גם פורסמו?
<אריאל פרץ: הן בפרסום.
<נעה בן שבת: זאת אומרת שכבר לפני כמה חודשים אישרה אותן הוועדה ורק עכשיו הם מגיעים לפרסום.
<נעה בן שבת: הן אפילו לא הובאו אלינו.
<אריאל פרץ: אבל ההוראות האלה פורסמו במסגרת תקנות לחסכון פנסיוני.
<נעה בן שבת: בסדר, זה אותן הוראות אבל צריך תקנות בשביל שזה יחייב את שירות המדינה.
<נעה בן שבת: נוצר פה פער אפילו בתקנות שנדונו פה בוועדה ואושרו פה.
<נעה בן שבת: נוצר פער עד הפרסום, של כמה וכמה חודשים, לא לדבר על התקנות של צה"ל שהן אפילו לא הגיעו לפה.
מירב בן ארי: אני רוצה רגע להבין משהו.
מירב בן ארי: חוץ מהתיקון הזה שעכשיו דיברת, על 30(ב)(2)(ד), יש עוד תיקון?
מירב בן ארי: כי אמרת שיש שניים.
<אריאל פרץ: כן.
מירב בן ארי: מה השני?
מירב בן ארי: אני רוצה לדעת הכול ואז אנחנו נתייחס.
<אריאל פרץ: אין בעיה.
<אריאל פרץ: השני הוא בעצם יותר הבהרת מצב ולא שינוי, שזה תנאי נוסף באותו סעיף קטן 2, זה ב-ד', הוא שנדרש לתת התחייבות לשלם את דמי ההפחתה.
<אריאל פרץ: דמי הפחתה הם אחד התנאים לקבלת קצבת שארים.
<אריאל פרץ: שוב, אני מדבר פה רק על קצבת השארים שתינתן ולא האפשרות לחלק בין בני הזוג.
<אריאל פרץ: זה נותר.
<אריאל פרץ: בזה לא נוגעים.
<אריאל פרץ: סכום הפחתה, דמי הפחתה במצב שבו החוסך נפטר כבר, צריך לתת התחייבות לשלם על כל התקופה אחורה.
<נעה בן שבת: הנושא של החוסך נפטר, הוא רלוונטי פה בגלל שהבקשה תשפיע רק כאשר היא משפיעה על קצבת השארים ולכן הכול צופה למצב שבו החוסך ילך לעולמו ואז השאלה אם הבן זוג לשעבר יקבל מעמד כשאר למרות שלפני החוק הוא לא היה מקבל מעמד כשאר.
מרב מיכאלי: גבירתי, יושבת הראש, ברשותך.
מרב מיכאלי: מה שדובר לפני הישיבה זה שאנחנו, בגלל המצב שתיארתי לך כאן וקוצר הזמן ולחץ, וגם הישיבה הזאת תוכננה לזמן קצר, שאנחנו נצביע לקריאה ראשונה משום ששנייה, שלישית לא נצליח להעביר בכנס הזה בכל מקרה - - -
מירב בן ארי: אוקי, וההערות שלו.
מרב מיכאלי: ואת כל המשא ומתן הזה על הנוסח המדויק אנחנו נכין לקריאה שנייה, שלישית ונראה גם באמת אם פורסמו התקנות ואם הצבא אולי התקדם בעבודה שלו ואז המשא ומתן גם יהיה יותר מושכל.
מרב מיכאלי: נדע יותר על מה אנחנו מדברות, אז אני חושבת, ברשות גבירתי - - -
מירב בן ארי: כן, הנקודה של חברת הכנסת מיכאלי ברורה.
מירב בן ארי: מה העמדה שלכם?
<אריאל פרץ: מבחינתנו אלה שני התיקונים שאנחנו רוצים.
<אריאל פרץ: זו עמדת הממשלה.
<אריאל פרץ: זה מה שהוסכם.
<אריאל פרץ: לא יודע אם אפשר מבחינתנו לשנות פה משהו.
מרב מיכאלי: משום שזה רק אישור לקריאה ראשונה ומשום שתמיד, כמו בהצעות ממשלתיות, בלאו הכי רוב העבודה נעשית בין ראשונה לשנייה, שלישית, ומשום שבלאו הכי הכנסת יוצאת לפגרה, וכאמור, בלאו הכי יקרו דברים רלוונטיים לחוק בינתיים, אז השאלה אם הממשלה לא מוכנה להכניס את השינויים האלה בין שנייה לשלישית, כי אני הבנתי שזה גם מה שכן הייתה הסכמה, ותיכף אני אברר ממי בדיוק.
<נעה בן שבת: מה ההערה שלכם מבחינת העלות של הצעת החוק, של הוספת השנה הנוספת מבחינת עלות תקציבית?
<נעה בן שבת: כם אין לזה עלות?
<חגי בנימין: שמי חגי, אני מנהל את מחלקת קופות גמל ברשות שוק ההון.
<חגי בנימין: בהיבט של הקרנות הוותיקות, מהבדיקה שעשינו אין לזה עלות.
<חגי בנימין: אני חושב שהשאלה פה שמונחת על הפרק לגבי הסוגיה הראשונה שדיברנו, היא שאלה מהותית, כי תזכרו שמה שאנחנו עושים פה, אנחנו פה רוכשים ביטוח.
<חגי בנימין: על זה הדיון.
<חגי בנימין: בן אדם בא, והחוק איפשר לרכוש כיסוי שארים גם לבן אדם שכבר יצא לפנסיה או בן אדם שלא עומד בחוק.
<חגי בנימין: אני אנסה להסביר.
<חגי בנימין: החוק בא במקור ואמר, כל אחד יכול לרשום פסק דין בכל עת, לא משנה מה.
<חגי בנימין: החריג הוא לגבי הרכישה של הכיסוי הביטוחי לשארים.
<חגי בנימין: בהיבט הזה בא החוק ואומר, תקשיב, יש פה שני תנאים, תנאי אחד זה שנתיים ממועד רישום פסק דין או פרישה לפנסיה.
<חגי בנימין: על עניין הזה נקבע חריג בחוק שאמר, ניתן עוד שנה, ואחרי זה באו ואמרו, ניתן עוד שנתיים, אבל במהותו של דבר, בסופו של דבר קונים פה ביטוח, כלומר, בן אדם קונה ביטוח ואומר, אני רוצה למקרה שהחוסך, בן הזוג לשעבר נפטר, אני רוצה שיהיה לי ביטוח, ולכן יש פה דיון מהותי של למה למנוע את האפשרות להגיד שזה במועד כפי שאנחנו כותבים פה, במועד שבו הוגשה הבקשה?
<חגי בנימין: כי במועד שבו הוגשה הבקשה הוא צריך להיות בחיים, כי אם הוא מת, אז למה אתה רוכש ביטוח?
<חגי בנימין: הדיון לדעתי הוא פה דיון מהותי.
<חגי בנימין: האם את יכולה לרכוש ביטוח רכב אחרי שעשית תאונה?
<חגי בנימין: זה נשמע לכם הגיוני?
<חגי בנימין: ולכן אני חושב שהדיון צריך להיות סביב השאלה הזאת, כי זו לא שאלה טכנית, זו שאלה מהותית.
מירב בן ארי: עוד התייחסויות ממשרדי הממשלה חוץ מהאוצר?
מירב בן ארי: היועצת המשפטית תסביר את זה רגע.
<נעה בן שבת: אני מבינה את הטענה, למרות שבאמת הצעת החוק גם הניחה שיכול להיות מצב שיוגשו בקשות לרישום פסקי דין ישנים, והדרישה הייתה שבן הזוג לא נפטר עד יום התחילה.
<נעה בן שבת: מראש היה פער מובנה של שנתיים.
<נעה בן שבת: הייתה אפשרות של פער מובנה של שנתיים.
<נעה בן שבת: אני מבינה את ההיגיון של הדרישה, אבל אני חושבת שיש פה באמת החמרה של התנאים, בשעה שרצו באמת לאפשר לעוד אנשים, בגלל הקושי וההטמעה של ההסדר ובגלל הקושי בתקנות.
<נעה בן שבת: הרי הסעיף הזה של ההכללה על כל ההסדרים, זה חל גם על עובדי שירות המדינה וגם על חיילי קבע, אז זאת אומרת, זה חל על קבוצה מאוד רחבה.
<נעה בן שבת: מה שאולי אפשר להציע זה שהתנאי הזה יחול רק מכאן ואילך כמובן, זאת אומרת שמי שהגיש בקשה מראש, לא יבדקו לגביו את שאלת הפטירה ויום - - - .
<נעה בן שבת: השנה הזאת תהיה שנת גרייס, אבל היא ניתנת בתנאים פחות טובים.
מירב בן ארי: צריך להכניס את זה בתוך - - -
מרב מיכאלי: גבירתי יושבת הראש, בעיקרון מי שהסכמנו איתו על העניין של להצביע, פשוט להעביר את זה קריאה ראשונה ולעשות את כל הדיון הזה לקריאה שנייה, שלישית, סיכמנו את זה עם היושב ראש.
מירב בן ארי: אין בעיה, אנחנו פשוט מנסים לעשות כאן איזשהו דיון וכן להגיע.
מירב בן ארי: אם לא יהיה מנוס, זה בסדר.
מרב מיכאלי: לא, בסדר.
<אריאל פרץ: אנחנו מסכימים להצעה של היועצת המשפטית.
מרב מיכאלי: אנחנו לא בטוחות שאנחנו מסכימות להצעה של היועצת המשפטית.
<מאירה בסוק: למה אי אפשר להעביר את זה בקריאה ראשונה היום?
מירב בן ארי: רגע, סליחה, הכול בסדר.
מירב בן ארי: אם הייתי רוצה, הייתי גם מפזרת את זה אחרי חמש דקות.
מירב בן ארי: זו לא בעיה.
מירב בן ארי: אני רוצה רגע להבין מה מהות אי ההסכמה פה, כי יש לי זמן, לפחות בשביל זה.
מירב בן ארי: הדיון הזה, הגעתי במיוחד כדי כן להבין.
מירב בן ארי: אני רוצה להבין רגע בסיטואציה הנוכחית.
מירב בן ארי: חכי רגע, להצביע ולהעביר שנייה, שלישית זו לא בעיה.
מירב בן ארי: האם יש מקום לפטור את מה שהוא הציע או שזה ברמה של משהו פנימי שלנו?
<נעה בן שבת: תראי, אני מבינה שזו דרישה של האוצר.
מירב בן ארי: אגב, כשעבר החוק בוועדת שרים, זו הייתה הדרישה של החלטת ועדת השרים?
<אריאל פרץ: אנחנו הצגנו וההחלטה שם הייתה שזה יתקדם בהסכמת האוצר, אבל זה מה שהצגנו לוועדה.
מירב בן ארי: זה מה שהצגתם לוועדת שרים.
מירב בן ארי: ההסכמה הזו של האוצר היא בעצם בסופו של דבר משנה מהותית?
מרב מיכאלי: כן, היא משנה את התנאים ואת מספר האנשים שיוכלו לקבל.
מרב מיכאלי: סליחה, אני התפרצתי.
מרב מיכאלי: אנחנו לא יודעות בוודאות.
מרב מיכאלי: זה בדיוק העניין, שחלק מהבעיה, שאנחנו לא יודעות.
מירב בן ארי: מי יכול לדעת?
מרב מיכאלי: אני לא חושבת שיש מישהו או מישהי שיכולה לדעת.
מרב מיכאלי: התנאי השני, אגב, הוא גם תנאי שהוא מרע את התנאים, מה שהם דורשים.
מירב בן ארי: הוא אומר שהתנאי הזה הוא רק הבהרה.
מירב בן ארי: הוא לא אומר שזה תנאי - - -
מרב מיכאלי: דמי ההפחתה הם - - -
<נעה בן שבת: למרות שההפחתה קבועה.
<נעה בן שבת: את ההפחתה חייבים בכל מקרה לבצע, רק הם אומרים, בפועל אנחנו גם דורשים שיתחמו על זה ויאפשרו את זה כבר ממועד הגשת הבקשה, אבל החובה לשלם את תשלום ההפחתה, היא קיימת כבר בחוק.
<נעה בן שבת: זה רק ציון של המועד.
<חגי בנימין: אבל גם פה, צריך להבין, זה לא העניין.
<חגי בנימין: אני מסתכל על זה מהזווית של הקרנות הוותיקות.
<חגי בנימין: אני לא מדבר לרגע על עניין הפנסיה התקציבית, אבל בקרנות הוותיקות בואו נבין מראש למה בכלל יש את ההפחתה הזאת.
<חגי בנימין: יש את ההפחתה כי בקרנות הפנסיה, בניגוד לחברות הביטוח, לקרנות הפנסיה אין הון עצמי.
<חגי בנימין: אין לקרן פנסיה כיס עמוק שממנו היא מממנת את תוספת הכיסוי לשאר, ולכן ההפחתות האלה נועדו על מנת למנוע מצב שיתר העמיתים בקרן מממנים את זה.
<חגי בנימין: היה לזה היגיון כלכלי מאוד ברור ולכן הדרישה פה רק באה לוודא שבאמת משלמים על הכיסוי הביטוי שרוכשים.
<נעה בן שבת: ההערה הראשונה, מצד אחד אפשר להגיד, נכון, היא יכולה לחסום בקשות כאלה שמוגשות, אבל מצד שני יש משהו בטענה שאומרת, אנחנו לא יכולים להרשות לקבל מעמד שאר אחרי שהבן אדם כבר נפטר, זאת אומרת זה כבר סוג של שינוי מצב.
<נעה בן שבת: מצד שני, זה שינוי מצב מהמצב החוקי הקיים.
<נעה בן שבת: המצב החוקי שהיה קיים בשלוש השנים האחרונות מאז שהחוק נכנס לתוקף, היה שרק בדקו האם במועד יום התחילה, האם הבן אדם נפטר או לא נפטר.
<נעה בן שבת: אם הליכי ההטמעה והשלמת הליכי התקנות היו נעשים במועד, אז היינו יכולים להסתפק בשלוש השנים האלה, ובשלוש שנים האלה לדרוש מכולם להתארגן.
<נעה בן שבת: מכיוון שזה לא נעשה, אנחנו נמצאים במצב קצת בעייתי.
מרב מיכאלי: ואתם היום באמת מבקשים לעשות הרעת תנאים במידה.
מרב מיכאלי: זה לא הגון.
מרב מיכאלי: אני לא מדברת עכשיו על העניין של דמי ההפחתה, אני מדברת על העניין של המועד.
<אריאל פרץ: אבל את באמת מבינה את זה שאת רוכשת ביטוח אחרי שהאירוע - - -
מרב מיכאלי: אני הבנתי את הדוגמא המרגשת על התאונה.
<אריאל פרץ: זה לא עניין מרגש.
מרב מיכאלי: אחת הסיבות שלקח כל כך הרבה זמן להעביר את החוק הזה, היא בדיוק שניהלו על זה באמת שנים של דיונים וויכוחים ומאבקים וכן הגיעו למשהו מוסכם, והרעיון וההארכה הוא לא להרע את התנאים של מה שהוסכם עליו.
מרב מיכאלי: בפירוש לא.
מרב מיכאלי: אני בדברי הפתיחה המאופקים שלי באמת התאפקתי מלהתגולל פה על הממשלה שבמשך שלוש שנים לא עשתה את העבודה שלה, כי בכל הכבוד, גבירתי היושבת ראש, את יודעת, רבאק, אחר כך מתלוננים על הרבה חקיקה פרטית.
מרב מיכאלי: שלוש שנים מחכים לתקנות?
מרב מיכאלי: יש גם מעט גברים אבל יותר נשים שעבורם זה ההבדל בין קו העוני, מתחת או מעל קו העוני, אז אני באמת לא מבינה את עוז הרוח.
מרב מיכאלי: אני אגיד לך יותר מזה, גבירתי, ברשותך, ולא אמרתי את זה לפרוטוקול ואני מגנה את עצמי ומתקנת כרגע.
מרב מיכאלי: אני חתומה על הצעת החוק הזאת יחד עם חברת הכנסת זהבה גלאון שהיא הייתה ממובילות המאבק המקורי לדבר הזה.
מרב מיכאלי: בינך לביני, מי שהיה צריך להביא את ההארכה הזאת זה האוצר.
מרב מיכאלי: לא אנחנו היינו צריכות לעבור ולהגיד, אתם צריכים להאריך.
מרב מיכאלי: האוצר שכשל מלהוציא לפועל את ההסדר החוקי הזה היה צריך בעצמו לבוא ולהאריך את התוקף.
מרב מיכאלי: עצם זה שאנחנו בכלל צריכות לעשות את זה, ועכשיו הפתח הזה בדלת מתקבל כהזדמנות לכרסם בהסדר שנחקק, זו התנהגות מחפירה.
מירב בן ארי: יש עלות תקציבית לחוק הזה?
<אריאל פרץ: כמובן שיש.
מירב בן ארי: אז למה לא עניתם למייל ששלחנו לכם, שיש שלוש הצעות חוק לחלוקת חיסכון פנסיוני, או אנחנו רוצים לקבל הערכה של עלות תקציבית להצעה?
מירב בן ארי: מה ההערכה?
<אריאל פרץ: אני מתנצל, אין לי את הפרטים האלה פה.
מירב בן ארי: תשמע רגע, אני אשלח אותך להכין שיעורי בית.
מירב בן ארי: אנחנו שלחנו לכם מייל שבו ביקשנו ב-4 במרץ, לפני שבוע, מייל מסודר כמה עולה החוק הזה.
מירב בן ארי: שלוש הצעות חוק יש כאן.
מירב בן ארי: זה כבר עברו טרומית.
מירב בן ארי: יש תמיכה של הממשלה.
מירב בן ארי: חבר הכנסת אלאלוף קידם את זה ומרב מצרה על זה ובצדק, אבל אם כבר נתנו לאלאלוף לקדם את זה, אז למה לא אמרתם כמה זה עולה?
מירב בן ארי: אתם לא יודעים, תענו לוועדה ולקראת קריאה שנייה, שלישית, אם יש לזה עלות תקציבית, נתכנס שוב.
מירב בן ארי: כרגע לא נתת לי תשובה.
מירב בן ארי: נתת כאן שתי השגות.
מירב בן ארי: להגיד לך את האמת, לא היה כאן שום הכנה, שום דיון מוקדם, שום התייחסות קונקרטית לעלות.
מירב בן ארי: מה שחשוב לי לדעת, כמה זה עולה.
מירב בן ארי: אם יש עלות או אין עלות.
מירב בן ארי: זה לא דרמטי, אז בבקשה לקראת הכנה לקריאה שנייה, שלישית, לתת לי עלות תקציבית של כמה עולה החוק הזה.
<נעה בן שבת: בהיעדר נתונים מהאוצר, אין עלות תקציבית בשלב זה?
מירב בן ארי: אין עלות תקציבית כי האוצר לא נתן לנו תקציבים.
מרב מיכאלי: נכון, וזה בלאו הכי רק לקריאה ראשונה.
מירב בן ארי: אני לא אמציא עלות.
מירב בן ארי: אנחנו עכשיו נקריא את החוק.
<נעה בן שבת: הוא מניח שישנו אותו, אבל לא עלות תקציבית.
מירב בן ארי: מה הוא מניח?
מירב בן ארי: אבל כמה כסף?
מרב מיכאלי: יש הבדל בין עלות לעלות תקציבית, ולא בטוח שיש בכלל עלות תקציבית, גבירתי.
<אריאל פרץ: אני לא יודע לומר מספרים.
מירב בן ארי: אתה לא יודע, אז אתה תברר לי ותשלח לנו מייל ותגיד לי כמה זה עולה.
<נעה בן שבת: עד מתי הוא שולח את המייל?
מירב בן ארי: אתה יכול גם לשלוח את ההערות שלך גם במייל ולפני קריאה שנייה, שלישית אנחנו נחליט ביחד מולכם איך אנחנו מתקדמים.
<אריאל פרץ: בסדר.
<נעה בן שבת: אז אנחנו כרגע קוראים את הנוסח בנוסח של הקריאה הטרומית.
<נעה בן שבת: הצעת חוק לחלוקת חיסכון פנסיוני בין בני זוג שנפרדו (תיקון – הארכת התקופה להגשת בקשה לרישום פסק דין שניתן לפני יום התחילה), התשע"ח–2018 תיקון סעיף 30 1.
<נעה בן שבת: בחוק לחלוקת חיסכון פנסיוני בין בני זוג שנפרדו, התשע"ד–2014, בסעיף 30(ב)(2)(ד), במקום "בתוך שלוש שנים מיום התחילה" יבוא "בתוך ארבע שנים מיום התחילה".
מירב בן ארי: זה כל הסיפור?
<נעה בן שבת: זו ההארכה של ארבע שנים.
מרב מיכאלי: כן, זה מה שהגשנו במקור.
מרב מיכאלי: חד משמעית, זה מה שצריך, וכל שינוי אחר נעשה - - -
<נעה בן שבת: נדרשת הוראת תחילה שאומרת שתחילתו של חוק זה ביום כ"א בשבט התשע"ח, 6 בפברואר 2018, כי אם לא כן, לא תהיה רציפות.
מיכל רוזין: ומתי יהיו תקנות?
<אריאל פרץ: התקנות של - - - פנסיוני כבר פורסמו לפני חצי שנה ונכנסו לתוקף לפני חודש בערך.
<אריאל פרץ: התקנות של חוק הגמלאות יפורסמו היום או מחר, אני חושב.
מרב מיכאלי: אנחנו מקוות.
מרב מיכאלי: את התקנות של הצבא גם צריך לעשות, אבל אין פה נציגות של משרד הביטחון.
מירב בן ארי: הצבא צריך אישור של הוועדה?
מירב בן ארי: התייעצות?
<נעה בן שבת: אם אני זוכרת נכון, אני חושבת שכן.
מירב בן ארי: יופי, אז בואו נבדוק גם את הצבא בסיפור הזה.
מירב בן ארי: אוקי, בסדר.
מיכל רוזין: חברת הכנסת בן ארי.
מירב בן ארי: כן, חברת הכנסת רוזין.
מירב בן ארי: אנחנו עוברות להצבעה, ברשותכם.
מירב בן ארי: מי בעד החוק ?
מירב בן ארי: בעד – פה אחד הצעת החוק נתקבלה אוקי, תשלח אלינו במייל את ההערות שלך כולל עלות.
מירב בן ארי: ביניים הצעת החוק עוברת להצבעה לקריאה ראשונה במליאה.
מרב מיכאלי: רק אני אגיד לפרוטוקול שלמיטב הבנתנו דמי ההפחתה אמורים לממן את העלות התקציבית, גבירתי היושבת ראש.
מירב בן ארי: אוקי, הוא יגיד לנו הכול.
מירב בן ארי: זה לא יעכב.
מירב בן ארי: תודה, הישיבה נעולה.
מירב בן ארי: אני אפתח את ישיבת ועדת העבודה, הרווחה והבריאות.
מירב בן ארי: היום 12 במרס 2018, כ"ה באדר תשע"ח.
מירב בן ארי: הנושא הוא הסכם רשות השירות הלאומי – אזרחי בדבר תשלום דמי לידה.
מירב בן ארי: אז מי מציג, שירות לאומי או ביטוח לאומי?
מירב בן ארי: ביטוח לאומי, בבקשה.
<יוסף פולסקי: שלום, צהריים טובים, נעים מאד.
<יוסף פולסקי: יוסף פולסקי מהביטוח הלאומי.
<יוסף פולסקי: באמת אני חושב שההסכם הזה הוא בשורה גדולה, בשיתוף השירות הלאומי האזרחי, השירות האזרחי אני חושב, בהגדרה החדשה וביחד עם הביטוח הלאומי.
<יוסף פולסקי: היום בעצם כל יולדת שמתקיים בה היום הקובע, זאת אומרת היא עבדה והפסיקה לעבוד בהיותה בהיריון והשלימה תקופת הכשרה, אז בעצם היא זכאית לדמי לידה.
<יוסף פולסקי: אבל יוצאים מצבים שבנות השירות הלאומי, עקב שירותן, הן לא ממלאות את תקופות ההכשרה המלאות או החלקיות, ולכן בעצם יוצאים מצבים שהיא לא זכאית לדמי לידה בכלל, או לדמי לידה מלאים.
<יוסף פולסקי: לכן ההסכם הזה בא בעצם ומביא לכך שאת התקופה שהיא הייתה בשירות הלאומי, זה נחשב לה לצורך זאת תקופת הכשרה והיא תהיה זכאית, מכוח ההסכם הזה, לדמי לידה.
<יוסף פולסקי: זה ההסכם בגדול.
מירב בן ארי: את רוצה להתייחס, חברת הכנסת עליזה לביא?
מירב בן ארי: הבנתי שהיה לך חוק ואמרו לך לחכות לתקנות, אז הנה.
עליזה לביא: כן, נכון.
עליזה לביא: אז את יודעת, קודם כל אני רוצה להודות.
מירב בן ארי: זה הסכם.
עליזה לביא: כן, אני רוצה להודות לוועדה, ליושב הראש וכמובן לגברתי, שמנהלת את הישיבה, כי ממש בדקה ה-90 גילינו שכל ההסכם הזה טעון את אישור הוועדה וביום חמישי פנינו במכתב ובאמת הכנסתם את זה לסדר היום כדי שהתקנות, ההסכם הזה ייכנס לפועל.
עליזה לביא: הכל מתחיל כשמגיעה אלי מתנדבת מהשירות הלאומי שסיימה את ההתנדבות והיא מוצאת את עצמה אמא.
עליזה לביא: בוגרות השירות הלאומי באמת לא זכאיות לדמי לידה, זה בשונה מהחברות שלהן, החיילות.
עליזה לביא: פנינו ואז הבנו שצריך לשנות את זה בחקיקה ובאמת זה מה שעשיתי.
עליזה לביא: שמתי הצעת חוק ובאתי לתקן ולשנות.
עליזה לביא: ואז אמרו לי בדרך, גם השר כץ וגם שר החקלאות, שאחראי על השירות הלאומי, עזבי, אנחנו נשנה ונתקן.
עליזה לביא: לקח זמן ועדיין לא יושם, משום שבעצם כל הכוונה הטובה הזאת טעונה את אישור הוועדה.
עליזה לביא: כמו שגברתי יודעת, אנחנו פוחדות שאולי, ואנחנו לא יודעות מה תהיינה ההשלכות הפוליטיות.
עליזה לביא: אני שוב רוצה לבוא ולהודות, את הסוגיה הזאת שהצעת החוק והמקרה העלתה את הנושא לסדר היום והתיקון הזה, שהוא דבר מתבקש.
עליזה לביא: גברתי, בנות השירות הלאומי, מי שמשרתת את המדינה, אני מקווה שתשרתנה כולן שנתיים, זכאיות לאותן הטבות ויחס כמו שקבלות חיילות צה"ל; והיום אנחנו מתקנים עוול, עוול שהיה הרבה מאד שנים ולא עושים פה איזו שהיא טובה.
עליזה לביא: אני שמחה באמת שהוועדה מתכנסת לצורך אישור ההסכם כבר במושב הנוכחי.
מירב בן ארי: תודה גם לך, חברת הכנסת לביא.
מירב בן ארי: השירות הלאומי, מי מציג?
<מוטי אלמליח: מוטי אלמליח, מנהל אגף בכיר תקצוב ופיקוח.
<מוטי אלמליח: אז גם אנחנו כמובן מברכים.
<מוטי אלמליח: אנחנו מברכים על היוזמה, אנחנו מברכים את התיקון הזה שהולך להתבצע ולתקן באמת עוולות.
מירב בן ארי: ממתי התיקון ייכנס לתוקף?
מירב בן ארי: שכולם יידעו.
<מוטי אלמליח: באחד בחודש שאחרי החגים.
מירב בן ארי: אחד בחודש, אוקיי, יפה.
<מוטי אלמליח: אנחנו מודים גם ליושב ראש הוועדה, גם למנהלת הוועדה, גם לחברת הכנסת ד"ר עליזה לביא, שכמו המקרה הזה, גם במקרים נוספים דואגים ומקדמים את הנושאים של השירות הלאומי, ביחד עם מנכ"ל הרשות ועם השר העומד בראש הרשות.
<מוטי אלמליח: אנחנו גם לוקחים על עצמנו את העלות התקציבית הנוספת שנגזרת מאותו - - -
מירב בן ארי: הבנתי שאתם תעבירו לביטוח הלאומי.
<מוטי אלמליח: אנחנו נעביר במסגרת ההסכם הזה לביטוח הלאומי.
<מוטי אלמליח: זה נושא חשוב, כחלק מהשוואת התנאים וההטבות של בנות השירות, לאותם חיילים עורפיים.
<מוטי אלמליח: זה עוד אחד מהאבנים שמייסדות את הנושא הזה של השוואת התנאים.
<מוטי אלמליח: זהו.
מירב בן ארי: בין בנות השירות לחיילות.
<מוטי אלמליח: כן, בין בנות השירות לבין חיילים עורפיים.
מירב בן ארי: חיילות.
<מוטי אלמליח: חיילים וחיילות.
מירב בן ארי: בפעם האחרונה שבדקתי חיילים לא נכנס להיריון.
<מוטי אלמליח: במקרה הזה זה יותר מתאים לחיילות, כי זה דמי לידה.
מירב בן ארי: זה רק חיילות.
<מוטי אלמליח: אבל יש לנו גם מתנדבים.
עליזה לביא: אנחנו פוגשים בנות בדרך שלא מבינות איך זה קורה.
מירב בן ארי: יש עוד משרדי ממשלה?
מירב בן ארי: משרד המשפטים, את רוצה להתייחס?
<איה דביר: הנוסח תואם גם איתנו ואנחנו מברכים עליו.
מירב בן ארי: מתואם.
מירב בן ארי: משרד האוצר, את רוצה לומר משהו?
<ביאן ותד: אני רוצה לוודא שלתיקוני הנוסח אין השלכות תקציביות מעבר.
מירב בן ארי: אין להם.
<ביאן ותד: אין להם.
<ביאן ותד: זה מה שרציתי לבדוק.
מירב בן ארי: יפה שאת ערנית.
<נעה בן שבת: רק רציתי להבהיר, כרגע אנחנו בהליך של היוועצות.
<נעה בן שבת: זה מתחייב לפי סעיף 9 לחוק הביטוח הלאומי.
<נעה בן שבת: יש הסכם מקביל או דומה שנערך לגבי חיילות עם משרד הביטחון.
<נעה בן שבת: כרגע אותו דפוס פחות או יותר מאומץ לפה, רק כמובן עם השינויים הנדרשים.
<נעה בן שבת: אנחנו מדברים פה על שירות לאומי של 12 חודשים לפחות ודיברתם גם על מצב מיוחד שיכול להיות, שבו העובדת צברה תקופת זכאות חלקית ומה שתשלם במקרה הזה הרשות יהיה רק הפער בין התקופה החלקית לתקופה המלאה.
מירב בן ארי: זה מה שאמרנו ש - - -
עליזה לביא: זה במידה וזה יהיה.
עליזה לביא: אנחנו מקווים שרובן תשרתנה שנתיים ואז בכלל יהיה להן צבר.
מירב בן ארי: כן, ברור, נכון.
<יוסף פולסקי: לא, רק המשמעות היא שיכול להיות שיש לה זכאות כרגע כבר מכוח החוק, אבל זכאות לא מלאה אלא זכאות חלקית.
<יוסף פולסקי: אז הזכאות החלקית תשולם על ידי הביטוח הלאומי וההפרש ישולם על ידי - - -
מירב בן ארי: על ידי השירות הלאומי, הרשות.
מירב בן ארי: מצביעים על זה?
<נעה בן שבת: קודם נקרא.
עליזה לביא: גילינו, השר כץ אמר - - -
מירב בן ארי: לא, כי זה הסכם, זה לא צו וזה לא - - -
עליזה לביא: לא, אבל זה טעון את אישור הוועדה.
עליזה לביא: צריך הצבעה.
<נעה בן שבת: זה טעון אישור של התייעצות.
מירב בן ארי: כמו שאת רואה נראה לי שיהיה רוב לסיפור הזה.
מירב בן ארי: היועצת המשפטית תקריא את ההסכם.
<נעה בן שבת: אנחנו אגב משתמשים כבר במונחים החדשים.
<נעה בן שבת: באחד באפריל החוק אמור להיכנס לתוקף, אז נשתמש פה במונחים המעודכנים לגביו, אם כי נתייחס כמובן גם לנשים שפעלו לפני החוק.
<נעה בן שבת: למען הבהירות נתייחס גם לנושא של התקנות שהיו לפני החוק, אם כי השירות בהם נחשב כשירות על פי החוק.
<נעה בן שבת: הסכם רשות שירות אזרחי בדבר תשלום דמי לידה בין רשות השירות האזרחי (אני לא אקרא את כל בעלי התפקידים) לבין המוסד לביטוח לאומי הואיל ובהתאם לחוק הביטוח הלאומי (נוסח משולב), התשנ"ה – 1995 (להלן – החוק) משלם המוסד דמי לידה לפי כללים, תנאים וסכומים שנקבעו בסימן ג' פרק ג' לחוק.
<נעה בן שבת: והואיל וישנן עובדות או עובדות עצמאיות שאינן זכאיות לדמי לידה בהתאם לחוק, או שאינן זכאיות לדמי מלאה לפי החוק (זה אותו מקרה של דמי לידה חלקיים), משום שבתקופות הנקובות בסעיף 50 או בחלקן, שירתו בשירות לאומי או בהתנדבות קהילתית לפי תקנות הביטוח הלאומי (בנות בשירות לאומי בהתנדבות), התשס"ב-2002, או חוק שירות אזרחי, התשע"ז-2017, והואיל והרשות מעוניינת שישולם באמצעות המוסד תשלום חלק דמי-לידה (להלן – הענקת לידה) וזאת לפי התנאים שבהסכם זה לעובדות העובדות עצמאיות, שהתקיימו בהן תנאי הזכאות הקבועים בסימן ג' לפרק ג' לחוק, לרבות לעניין קיומו של "היום הקובע" כמשמעותו בחוק, ולמעט תנאי הזכאות הקבועים בסעיף 50 לחוק.
<נעה בן שבת: והואיל ובתקציב הרשות משוריין מדי שנה סכום מסוים לתשלום הענקת לידה לנשים כאמור בהסכם זה; והואיל והמוסד מוכן לבצע תשלומי הענק לידה כמפורט להלן, וזאת לאחר שנתמלאו התנאים האמורים בסעיף 9 לחוק.
הצדדים כדלקמן: המבוא דברי המבוא להסכם זה מהווים חלק בלתי נפרד מגוף ההסכם.
עליזה לביא: זה התיקון של המילים החדשות בעצם.
<נעה בן שבת: כן, בדיוק.
<נעה בן שבת: תנאי זכאות עובדת או עובדת עצמאית ששירתה בשירות לאומי או בהתנדבות לפי תקנות הביטוח הלאומי (בנות בשירות לאומי בהתנדבות), התשס"ב-2002, או חוק שירות אזרחי, התשע"ז – 2017, לתקופה של 12 חודשים לפחות, ואשר עקב שירותה לא השלימה את תקופות ההכשרה לביטוח הלאומי כאמור בסעיף 50 לחוק ועקב כך בלבד היא אינה זכאית לפי סימן ג' לפרק ג' לחוק לדמי לידה, או זכאית לדמי לידה חלקיים בלבד (להלן – זכאית), ישלם לה המוסד מטעם הרשות הענקת לידה בסכום השווה לדמי הלידה הקבועים בסעיף 50 לחוק, ששיעורם ואופן חישובם יהיה כאמור בסעיף 53 ו-54 לחוק.
<נעה בן שבת: לעניין זה יראו בה זכאית כאילו בתקופת שירותה לפי סימן ג' בפרק ג' לחוק, כאילו בתקופת שירותה הייתה מבוטחת לפי סימן ג' בפרק ג' לחוק, כעובדת או כעובדת עצמאית ושולמו בעדה דמי ביטוח.
<נעה בן שבת: זאת אומרת התקופה הזאת שבה היא שרתה, תחשב כאילו שהיא הייתה מבוטחת בה ושולמו בעדה דמי - - -
עליזה לביא: ואז זה מחושב לה.